
Община Момчилград
 Област Кърджали

 Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchilgrad.bg
Изх.№ …………………………….. /..…………...2025 г. 

ДО
ЗАСЕДАНИЕТО НА 

ОБЩИНСКИ СЪВЕТ

ГР. МОМЧИЛГРАД

ДОКЛАДНА ЗАПИСКА

от ИЛКНУР КЯЗИМ - КМЕТ НА ОБЩИНА МОМЧИЛГРАД

ОТНОСНО: Одобряване на Междинна оценка на План за интегрирано развитие на община Момчилград 2021-2027 г.
УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Настоящият доклад представя резултатите от извършената междинна оценка на Плана за интегрирано развитие на община Момчилград за периода 2021-2027 г. Междината оценка е извършена в изпълнение на разпоредбите на Закона за регионалното развитие и Правилника за прилагане на ЗРР в съответствие с чл. 36 от ЗРР.

Планът за интегрирано развитие на община Момчилград за периода 2021-2027 г. е основополагащ стратегически документ и важен инструмент при оформянето и провеждане на устойчиво и балансирано местно развитие. Планът съдържа необходимите механизъм и инструменти за неговото наблюдение и оценка, като набор от индикатори и съвкупност от действия, включително и разработването на самата Междинна оценка.

Междината оценка представлява инструмент, чрез който се оценява ефективността и ефикасността на постигнатите до момента резултати по отношение на предварително поставените цели, приоритети и мерки, като същевременно се оценява и устойчивостта на плана. 

Целите на междинната оценка са анализиране и оценка на резултатите от изпълнението на ПИРО Момчилград в периода 2021-2024 г.; формулиране на обосновани препоръки за актуализиране съдържанието на ПИРО; предприемане на необходимите действия за по-нататъшно изпълнение и наблюдение на ПИРО до 2027 г. 

Съгласно чл. 26, ал. 1 от ППЗРР, кметът на общината внася за обсъждане и одобряване от общински съвет доклади за резултатите от междинната и последващата оценки на изпълнението по плана за интегрирано развитие на общината.

Предвид гореизложеното и на основание чл. 21, ал. 1, т. 24 от ЗМСМА предлагам Общински съвет - Момчилград да вземе следното












ПРОЕКТО

РЕШЕНИE:
1. Одобрява доклад с резултатите от извършена междинна оценка на изпълнението на ПИРО Момчилград 2021-2027 г. за периода 01.01.2021 - 31.12.2024 г.

Приложение: Доклад с резултатите от извършена междинна оценка на изпълнението на ПИРО Момчилград 2021-2027 г. за периода 01.01.2021 - 31.12.2024 г.
С уважение,

ИЛКНУР КЯЗИМ
КМЕТ НА ОБЩИНА МОМЧИЛГРАД
Изготвил:

Севдалин Огнянов

Директор дирекция УТКРЕПП
Съгласувал:

Алие Ибрахим  





Заместник-кмет

